Diari Oficial de la Generalitat Valenciana


Sumari del DOGV 1336, del 29-06-1990 (1990/818055)

ORDRE de 6 de juny de 1990, de la Conselleria d'lndústria, Comerç i Turisme, per la qual es desenvolupa el Decret 175/1989, de 24 de novembre, del Consell de la Generalitat Valenciana.
----------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/06/06/(1)/dof/vci/html**

### Dades del document

Número de DOGV
:   1336

Data del DOGV
:   29-06-1990

Secció del DOGV
:   DISPOSICIONS GENERALS

Número del document
:   1990/818055


Data del document
:   06-06-1990

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

Ordre de 6 de juny de 1990, de la Conselleria d'Indústria, Comerç i Turisme, per la qual es desenvolupa el Decret 175/89, de 24 de novembre, del Consell de la Generalitat Valenciana.  
Per Decret 77/1987', de 25 de maig del Consell de la Generalitat Valenciana i per Ordre de la Conselleria d?Indústria, Comerç i Turisme, de 24 de juliol de 1987, s'establí el procediment general per a practicar les inscripcions en el Registre General de Comerciants i de Comerç. L'aplicació a les inscripcions corresponents a la venda no sedentària fou ajornada fins que es procedís a desenvolupar-ne la regulació.  
Publicat el Decret 175/1989, de 24 de novembre, del Consell de la Generalitat Valenciana, pel qual es regula l?exercici de la venda fora de l?establiment comercial en la modalitat de venda no sedentària, l'article 12 disposà que per ordre de la Conselleria d'Indústria, Comerç i Turisme, s'establiria el procediment específic i altres requisits necessaris per a les inscripcions de registre resultants d'aquest tipus de venda.  
Per tot això, i en virtut del que estableix l'article esmentat, la Conselleria d'Indústria, Comerç i Turisme  
ORDENA:  
Article primer  
Per a l?exercici de la venda no sedentària, les persones interessades hauran de presentar la sol·licitud en el Servei Territorial de Comerç corresponent o en la Càmara Oficial de Comerç de la seua demarcació, emplenada adientment, segons el model que figura com a annex I a l?Ordre de 24 de juliol de 1987, de la Conselleria d?Indústria, Comerç i Turisme, per la qual s'estableix el procediment d'inscripció en el Registre General de Comerciants i de Comerç, adjuntant-hi el formulari de dades estadístiques que figura com a annex I a aquesta ordre.  
Article segon.  
Un. Presentada la sol·licitud amb la documentació complementària, el Servei Territorial de Comerç corresponent procedirà a la inscripció, assignant una clau individualitzada d'identificació registral, i es notificarà a l?interessat en el termini d'un mes. Una vegada acabat el termini sense rebre'n cap comunicació, s'entendrà formalitzada la inscripció en el registre.  
Dos. La inscripció en el Registre General de Comerciants i de Comerç, o el transcurs del termini d'un mes a què es refereix el paràgraf anterior, serà requisit previ a l'atorgament de l'autorització municipal corresponent.  
Article tercer  
Un. L'alta dels venedors no sedentaris en el Registre General de Comerciants i de Comerç tindrà un període de validesa de tres anys i, si cal, s'haurà d'instar la renovació per un nou període una vegada transcorregut el termini de vigència de la inscripció anterior. Per a això serà suficient la presentació de la sol·licitud de pròrroga d'inscripció que figura com a annex II a aquesta ordre.  
Dos. Malgrat el que disposa el paràgraf anterior, qualsevol modificació o alteració de les dades substancials aportades per a la inscripció en el registre, i en particular el cessament en l'activitat i els canvis de domicili o d'activitat, hauran de ser comunicats en el termini d'un mes a través dels Serveis Territorials de Comerç corresponents.  
Article quart  
Un. Els ajuntaments inscriuran en el Registre General de Comerciants i de Comerç els mercats no sedentaris establerts a l'empara del capítol IV del Decret 175/89, de 24 de novembre, del Consell de la Generalitat Valenciana.  
Dos. A aquest efecte hauran de presentar la sol·licitud d'inscripció, d'acord amb el model que figura com a annex III a aquesta ordre, en el Servei Territorial de Comerç corresponent.  
Tres. Qualsevol modificació o alteració de les dades substancials aportades per a la inscripció haurà de ser comunicada per l'ajuntament al Servei Territorial de Comerç, en el termini d'un mes des que es produesca.  
DISPOSICIO TRANSITORIA  
única  
En el termini de sis mesos els ajuntaments procediran a inscriure en el Registre General de Comerciants i de Comerç els mercats no sedentaris que se celebren en els terminis municipals respectius, mitjançant presentació dels formularis adients davant el Servei Territorial de Comerç corresponent, emplenats segons el model que figura com a annex III a aquesta ordre.  
DISPOSICIONS FINALS  
Primera  
En tot el que no preveu aquesta ordre serà d'aplicació el que disposa el Decret 77/87, de 25 de maig, del Consell de la Generalitat Valenciana, i l'Ordre de 24 de juliol de 1987, de la Conselleria d'Indústria, Comerç i Turisme que el desplega.  
Segona  
Es faculta el Director General de Comerç perquè revise i actualitze, a efecte estadístic o d'informació, les dades reflectides en els formularis annexos a aquesta ordre, i també perquè dicte les resolucions necessàries Per a l'aplicació i desenvolupament del que s-ef-hi disposa.  
Tercera  
Aquesta ordre vigirà el dia que es publique al Diari Oficial de la Generalitat Valenciana.  
València, 6 de juny de 1990.  
El Conseller d?Indústria, Comerç i Turisme,  
ANDRES GARCIA RECHE  
Veure annex


Còpia Permalink ELI